stanford-oval/wikipedia huggingface dataset:
Company of Heroes
Aiheesta muualla

Company of Heroes MobyGamesissa (englanniksi)
Company of Heroesin virallinen kotisivu (englanniksi)
| n k Relic Entertainmentin kehittämät pelit |
| --- | --- |
Company of Heroes:  Company of Heroes  Opposing Fronts  Tales of Valor  Company of Heroes 2 
Warhammer 40,000: Dawn of War:  Warhammer 40,000: Dawn of War  Winter Assault  Dark Crusade  Soulstorm 
Warhammer 40,000: Dawn of War II:  Warhammer 40,000: Dawn of War II  Chaos Rising  Retribution 
Warhammer 40,000: Dawn of War III:  Warhammer 40,000: Dawn of War III 
Muut:  Warhammer 40,000: Space Marine
Haapakoski

Haapakoski esiintyy seuraavissa yhteyksissä:
Sukunimenä

Aarne Haapakoski (Outsider) (1904–1961), kirjailija ja lehtimies
Anna Haapakoski, Lagerblad (1741–1811), uskonnollinen näkijä
Antti Haapakoski (s. 1971), pika-aitajuoksija
Helena Haapakoski (s. 1947), pikajuoksija
Ilmari Haapakoski (1893–1929), kapteeni, koristetaiteilija ja Inkerin lipun suunnittelija
Kalle Haapakoski (Kalle Koski) (1867–1917), toimittaja ja kirjailija
Mikko Haapakoski (s. 1967), jääkiekkoilija ja valmentaja
Niko Haapakoski (s. 1996), lentopalloilija
Paula Haapakoski (s. 1977), suunnistaja
Sami Haapakoski (s. 1982), pesäpalloilija
Sara Haapakoski (s. 1999), YouTube-videoiden tekijä
Tapani Haapakoski (s. 1953), seiväshyppääjä
Toivo Haapakoski (1926–2011), elintarviketeollisuuden vaikuttaja
Paikannimenä

Haapakoski, kylä Alavieskassa
Haapakoski, kylä Haapavedellä
Haapakoski, voimalaitos Haapavedellä
Haapakoski, voimalaitos Iijoessa, Oulussa
Haapakoski, Jyväskylän maalaiskunnan Vaajakosken taajaman entinen nimi
Haapakoski, kylä Lapualla
Haapakoski, kylä Oulussa, entisen Yli-Iin kunnan alueella
Haapakoski, kylä Pieksämäellä
Haapakosken rautatieasema, rautatieliikennepaikka Pieksämäellä
Haapakosken ruukki, rautaruukki Pieksämäen Haapakoskella
Haapakoski, kylä Pielavedellä
Haapakoski, kylä Pomarkussa
Haapakoski, kylä Ylivieskassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Haapakoski”, voi hakea sivunnimihaulla, laajalla sivunnimihaulla tai tekstihaulla.
Bichon frisé

| Bichon frisé |
| --- | --- |

Avaintiedot
Alkuperämaa:   Ranska ja  Belgia, alun perin kotoisin Välimeren alueelta
Määrä:  Suomessa rekisteröity 15 960
Rodun syntyaika:  kehittyi nykyisenlaiseksi 1900-luvun alkupuolella
Alkuperäinen käyttö:  vedestä noutava koira ja seurakoira
Nykyinen käyttö:  seurakoira
Elinikä:  12–15 vuotta
Muita nimityksiä:  Bichon à poil frisé, bichon de pelo rizado, käharakarvaline bichon, teneriffankoira, bicfric
FCI-luokitus:  ryhmä 9 Seura- ja kääpiökoirat alaryhmä 1.1 Bichonit #215
Ulkonäkö
Paino:  3–7 kg
Säkäkorkeus:  maks. 30 cm
Väritys:  puhtaan valkoinen
Bichon frisé (ransk. Bichon à poil frisé) on pieni valkoinen ranskalais-belgialainen koirarotu, jota pidetään lähinnä seurakoirana. Vuonna 2018 se oli Ranskassa 7. suosituin paikallinen rotu - listauksessa se on 8. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi.
Ulkonäkö

Bichon frisén maksimisäkäkorkeus on sekä uroksella ja nartulla rotumääritelmän mukaan 30 cm. Ruumiinrakenteeltaan koira on vankka, sopusuhtainen ja hyväryhtinen. Koiran kallo on selvästi kuonoa pidempi ja litteä, mutta runsas karvoitus saa sen näyttämään pyöreältä. Kuono on pyöristynyt, sekä kirsu musta ja kiiltävä. Silmien pitää olla aina pyöreät, mutta ne eivät kuitenkaan saa olla ulkonevat eivätkä mantelin muotoiset. Rodulla on melko ohuet, riippuvat korvat. Kaula on pitkähkö. Häntä kaartuu pehmeästi selän ylle (ei koskaan spiraaliksi tai kippuralle). Pentu-Bichonit ovat ketteriä ja niillä on lyhyt, kihara karva.
Karva on 7–10 cm:n mittaista silkkimäistä, korkkiruuvimaisen kiharaa. Bichon frisé on trimmattava rotu, ja turkin hoito on melko vaativaa. Koira on kammattava säännöllisesti, jotta turkki ei takkuunnu tai huopaannu, ei kuitenkaan liian usein. Lisäksi Bichonin turkki tulisi pestä parin viikon välein, jotta se pysyy siistinä. Monet, varsinkin takkuikäisen (n. 6 kk–→) koiran omistajat pesevät koiran kerran viikossa. Bichonin turkki föönataan föönin ja karstan avulla auki joka pesun jälkeen. Yleensä viikoittaiseen pesuoperaatioon kuluu aikaa noin kaksi tuntia, riippuen turkin laadusta. Turkki kasvaa jatkuvasti, joten se tulisi pitää leikkaamalla sopivan pituisena. Trimmaaminen tulisikin tehdä noin kuuden viikon välein. Aikuisen bichon frisén turkki on väriltään yksivärisen valkoinen, pennuilla sallittuja ovat keksinväriset läikät päässä ja vartalossa.
Luonne ja käyttäytyminen

Luonteeltaan bichon frisé on iloinen, leikkisä, ihmisystävällinen, mutta toisaalta myös itsenäinen, tyhmänrohkea ja reipas. Se ei saisi olla arka tai ujosteleva, joskin arkuutta esiintyy rodussa jonkin verran. Koirasta voi tulla arka, jos omistaja on liian suojeleva pientä koiraa kohtaan. Arkuus voi olla myös perinnöllistä ja arkojen yksilöiden käyttämistä jalostuksessa täytyisikin pyrkiä välttämään.
Bichon frisé on seurakoira ja haluaakin viettää aikaa perheensä seurassa. Rotu on vilkas ja itsepäinen, joten omistajan tulee opettaa pentua johdonmukaisesti pienestä pitäen. Bichon frisé on älykäs koira, joka oppii oikealla opetuksella nopeasti käskyjä. Vilkkaana koirana bichon frisé sopii agilityyn, tokoon ja muuhun harrastamiseen. Kilpailuissa tarvitaan kuitenkin kärsivällisyyttä, sillä huumorintajuisena ja vilkkaana koirana se voi haluta mieluummin naurattaa yleisöä kuin keskittyä tekemiseen. Bichon frisé on varsin taitava seisomaan takajaloillaan pienestä pitäen.
Alkuperä

Välimeren maissa on ollut pieniä, valkoisia koiria vähintään 2 000 vuoden ajan. Jotkut niistä ovat toimineet rottakoirina satamissa ja laivoissa, mutta jo varsin varhain niitä on alettu käyttää seurakoirina. Vanhimmat merkinnät kaupallisesta koirankasvatuksesta kertovat, että myös bichon frié on ollut kauppatavaraa ja niitä pidettiin myöhemmin mielellään sylikoirina. Rotu tuotiin Ranskaan Italiasta renessanssin aikana. Se muistutti pienoiskokoista barbetia, sitä alettiin kutsua nimellä "barbichon", joka myöhemmin lyheni muotoon "bichon". Jotkut koirat toimivat myös sirkuskoirina. Rotu on ikuistettu myös usein vanhoihin maalauksiin, kuten keskiaikaisten kirkkojen freskoihin.
Bichon frisén kantamuotona pidetään Kanariansaarilta kotoisin olevaa teneriffankoiraa (bichon tenerife). Espanjalaiset uudisasukkaat olivat tuoneet kyseisen muunnoksen Teneriffan saarelle, missä sitä kasvatettiin 1500-1700-lukujen aikana.
Vasta ensimmäisen maailmansodan jälkeen belgialaiset ja ranskalaiset kasvattajat alkoivat jalostaa bichonia. Ranskan kennelliitto virallisti rodun vuonna 1933. Alkukantaisen näköiset, takkuiset, ranskalaiset bichonit olisivat tuskin koskaan tulleet suosituiksi länsimaissa. Mutta kun bichonin turkkia ryhdyttiin kunnostamaan villakoiramaiseksi ja näyttelyvoittoja alkoi tulla, rotu nousi suureen suosioon monissa maissa.
Hoito

Bichon frisén puhtaanvalkoinen turkki vaatii säännöllistä hoitoa ja trimmausta. Bichon frisétä mainostetaan usein allergisille sopivana tai vähän allergisoivana rotuna, sillä hyvinhoidettuna siitä lähtee vähemmän hilsettä kuin monista muista roduista.lähde? On kuitenkin huomioitava, että allergiat ovat yksilöllisiä eikä täysin allergiatonta koiraa ole olemassa.
Terveys

Kuten kaikilla roduilla, myös bichon friséillä esiintyy jonkin verran perinnöllisiä sairauksia, jotka ovat usein resessiivisiä eli piileviä. Ne paljastuvat usein vasta pentuiän jälkeen. Kuitenkaan kaikki sairaudet eivät ole perinnöllisiä.
Bichon frisé kuuluu Suomen kennelliiton perinnöllisten vikojen ja sairauksien vastustamisohjelman (PEVISA), minkä vuoksi pentuja ei voi rekisteröidä, ellei sen vanhempia ole tarkastettu polvistaan valtuutetun eläinlääkärin tutkimuksissa. Rotujärjestö ei suosittele jalostukseen käytettäväksi koiria, joiden polvitarkastuslausunto on huonompi kuin 1 (asteikko 0–4). Myös silmät kuuluvat PEVISA:aan, eikä silmätarkastuslausunto saa olla pentuja teetettäessä vuotta vanhempi. Bichoneilla silmien ongelmana on harmaakaihi (katarakta). Rodulla esiintyy myös jonkin verran allergioita, joten on tärkeää, että jalostukseen ei käytettäisi allergisia yksilöitä. Bichonit ovat yleensä taipuvaisia vehnäallergiaan. Yleisesti ottaen bichoneita pidetään terveinä koirina.
Suosittuna rotuna bichon frisé houkuttelee myös pentutehtailijoita. Jos ostaa rekisteröimättömän pennun tai rekisteröidyn pennun kasvattajalta, joka ei noudata rotujärjestön suosituksia koiriensa hoidon suhteen, ostaja saattaa tukea ja kannustaa kasvattajaa epäasialliseen kasvatustoimintaan, joka rahastaa rodun terveyden, luonteen ja rotutyypin kustannuksella. Näiden koirien ostajilla ei ole mahdollisuutta nähdä tai saada objektiivista tietoa koirien vanhempien terveydentilasta, luonteesta ja ulkomuodosta, samoin ostaja ei aina saa koiran rekisteröintipapereita ja muita laillisia tuontipapereita.
Aiheesta muualla

Wikimedia Commonsissa on kuvia tai muita tiedostoja aiheesta .
Bichon frisé ry
Bichon Frise Breed Information & Pictures (Tenerife Dog, Bichon Tenerife, and Bichon a poil Frise.) (englanniksi)
| n k Ranskalaiset koirarodut |
| --- | --- |
FCI:  Ariègenajokoira  Ariègenseisoja  Auvergnenseisoja  Barbet  Basset artésien normand  Beagle-harrier  Beaucenpaimenkoira  Bichon frisé  Billy  Bordeaux’ndoggi  Bourbonnaisinseisoja  Bouvier  Bretagnenbassetti  Bretoni  Brienpaimenkoira  Briquet griffon vendéen  Chien d’artois  Englantilais-ranskalainen pienriistan ajokoira  Gascogne-saintongenajokoira  Gascognenbassetti  Grand anglo-français blanc et noir  Grand anglo-français blanc et orange  Grand anglo-français tricolore  Grand basset griffon vendéen  Grand griffon vendéen  Griffon bleu de gascogne  Griffon fauve de bretagne  Griffon nivernais  Isogascognenajokoira  Korthalsingriffoni  Löwchen  Papillon  Petit basset griffon vendéen  Phalène  Picardienpaimenkoira  Picardienspanieli  Pienigascognenajokoira  Poitevin  Pont-audemerinspanieli  Porcelaine  Pyreneittenkoira  Pyreneittenpaimenkoira  Ranskanajokoira  Ranskanbulldoggi  Ranskanseisoja, gascognelaistyyppi  Ranskanseisoja, pyreneläistyyppi  Ranskanspanieli  Saint-germaininseisoja  Sininenpicardienspanieli  Villakoira 
Muut SCC:n hyväksymät:  Bruno saint hubert français  Korsikankoira  Provencenajokoira  Saint-usugenspanieli 
Harvinaiset:  Auvergnenpaimenkoira  Craunpaimenkoira  Labrit  Languedocinpaimenkoira  Larzacinspanieli  Savoijinpaimenkoira 
Sukupuuttoon kuolleet:  Ardennienbassetti  Artésien-normand  Artoisinbassetti  Bouletingriffoni  Chambray  Charlesinseisoja  Chien-gris  Dupuynseisoja  Guerlainingriffoni  Isobretagnenajokoira  Keskikokoinen englantilais-ranskalainen ajokoira  Lanenbassetti  Levesque  Mâtin  Normand-poitevin  Normandianajokoira  Ranskanpodenco  Saintongenajokoira  Saintongenbassetti  Valkoinenajokoira 
Bichon frisé on iloinen ja toiminnanhaluinen koira.
Bichon frisén pentuja
Bobi Sourander

Bobi Sourander (15. joulukuuta 1928 Kemi – 16. lokakuuta 2008 Tukholma ) oli suomenruotsalainen kirjailija ja toimittaja. Hän oli  Dagens Nyheter -lehden kirjeenvaihtaja latinalaisessa Amerikassa vuosina 1969–1974.
Sourander raportoi Santiagosta vuoden 1973 Chilen vallankaappausta. Kuukauden päästä vallankaappauksesta hän oli vangittuna ja sijoitettuna Santiagon kansallisstadioniin, jossa oli lähes kaksi tuhatta poliittista vankia. Sourander vapautettiin kahden viikon jälkeen, mutta karkotettiin Chilestä.
Sourander debytoi rikoskirjailijana vuonna 1984, jolloin ilmestyi hänen poliittinen trillerinsä Ett kilo diamanter. Tätä seurasi viisi viisi teosta, joista viimeinen, Förlorarna (1995), käsitteli Olof Palmen murhaa. Useat hänen teoksistaan keskittyvät kolmannen maailman ongelmiin. Hänen vaimonsa oli Ewa ja hänellä oli kaksi lasta aikaisemmista avioliitoistaan.
Teokset

Ett kilo diamanter (1984)
En hjältes liv (1985)
Bara action räknas (1988)
Farväl Fidel (1990)
Vinnarna (1993)
Förlorarna (1995)
Palkinnot ja tunnustukset

Ruotsin Dekkariakatemian kirjallisuuspalkinto (paras esikoisteos): 1984
Guldpennan 1986
Choulex

| Choulex |
| --- | --- |
 Choulex'n viinitarha.
 vaakuna
 Choulex
 Koordinaatit: 46°13′22″N, 6°13′19″E 
Valtio:  Sveitsi
Kantoni:  Geneven kantoni
Pinta-ala:  
 – Kokonaispinta-ala:  3,91 km²
Korkeus:  430–481 m
Väkiluku (31.12.2022)  (vakituiset asukkaat):  1 222
 – Väestötiheys:  313 as./km²
 
 www.choulex.ch 
Infobox OKVirheellinen NIMI-arvo: 
Choulex on kunta Lounais-Sveitsissä Geneven kantonissa. Vuoden 2022 lopussa kunnassa oli 1 222 asukasta.
Aiheesta muualla

Kuvia tai muita tiedostoja aiheesta Choulex Wikimedia Commonsissa
| n k Geneven kantonin kunnat |
| --- | --- | --- |
Geneven kantonin kunnat (45 kpl, 1960–)
| Geneven kantoni |  Aire-la-Ville  Anières  Avully  Avusy  Bardonnex  Bellevue  Bernex  Carouge  Cartigny  Céligny  Chancy  Chêne-Bougeries  Chêne-Bourg  Choulex  Collex-Bossy  Collonge-Bellerive  Cologny  Confignon  Corsier  Dardagny  Geneve  Genthod  Gy  Hermance  Jussy  Laconnex  Lancy  Le Grand-Saconnex  Meinier  Meyrin  Onex  Perly-Certoux  Plan-les-Ouates  Pregny-Chambésy  Presinge  Puplinge  Russin  Satigny  Soral  Thônex  Troinex  Vandœuvres  Vernier  Versoix  Veyrier  |  |
Blake Pietila

| Blake Pietila |
| --- | --- |

Henkilötiedot
Syntynyt: 20. helmikuuta 1993 (ikä 31) Brighton, MI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  86 kg
Pelinumero:  56 / 18
Pelaajaura
Pääsarjaura:  2016–2021
Seurat:  Binghamton Devils (AHL) New Jersey Devils (NHL) San Diego Gulls (AHL) Hershey Bears (AHL)
NHL-varaus:  129. varaus, 2011 New Jersey Devils
Blake Chester Pietila (s. 20. helmikuuta 1993 Brighton, Michigan, Yhdysvallat) on yhdysvaltalainen uransa päättänyt jääkiekkoilija. Pietila oli pelipaikaltaan vasen laitahyökkääjä, mutta hän osasi pelata myös keskellä. The Hockey News -sivuston mukaan Pietila on pelityyliltään puolustava hyökkääjä, joka tekee ainakin farmissa kohtalaisen hyvin tulosta hyökkäyspäässä. Sivuston mukaan hän ei ole kuitenkaan kovin isokokoinen ja Pietilan rajalliset hyökkäyspään taidot riittänevät NHL:n puolella alempiin ketjuihin.
Ura > Seuraura

Pietilan varasi kesällä 2009 omissa varaustilaisuuksissaan sekä OHL-joukkue Windsor Spitfires 171. pelaajana että USHL-joukkue Sioux Falls Stampede koko varaustilaisuuden seitsemäntenä pelaajana. Hän ei kuitenkaan siirtynyt kumpaankaan seuraan, vaan Pietila pelasi lähinnä Yhdysvaltain kehitysmaajoukkueissa kausina 2009–2010 ja 2010–2011, mm. USHL-liigaa. NHL-joukkue New Jersey Devils varasi hänet viidennellä kierroksella 129. pelaajana kesällä 2011.
Kaudeksi 2011–2012 Pietila siirtyi Michiganin teknillisen yliopiston joukkueeseen. Kauden 2012–2013 päätteeksi hänet valittiin WCHA:n akateemiseen tähdistökentälliseen. Kaudella 2013–2014 Pietila voitti Techin sisäisen syöttöpörssin ja jakoi sisäisen pistepörssin voiton Alex Petanin kanssa. Kaudella 2014–2015 hän nousi joukkueensa kapteeniksi. Pietila valittiin kauden päätteeksi WCHA:n kolmanteen tähdistökentälliseen.
Toukokuussa 2015 Pietila solmi kaksivuotisen tulokassopimuksen New Jersey Devilsin kanssa. Hän aloitti kauden 2015–2016 AHL-joukkue Albany Devilsissa, jossa Pietilan tulokaskausi toi 58 runkosarjaottelussa tehot 10+7=17 ja kahdeksassa playoff-ottelussa tehot 3+3=6. Hän debytoi kauden aikana myös New Jerseyn NHL-joukkueessa, jossa Pietila pelasi seitsemän runkosarjaottelua tehopistein 1+1=2. Hän teki NHL-debyyttinsä runkosarjan lopulla 24. maaliskuuta 2016 vieraissa Pittsburgh Penguinsia vastaan. Pietila sai ottelussa jääaikaa 12.17 minuuttia ja hän taklasi kahdeksan kertaa, mikä oli eniten Devilsin joukkueesta. NHL-uransa avausmaalin Pietila teki viidennessä ottelussaan 31. maaliskuuta 2016 vieraissa Florida Panthersia vastaan.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Ufa 2013 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Saksa 2011 | jääkiekko |  |
Pietila pelasi alle 20-vuotiaiden MM-kilpailuissa vuonna 2013, jolloin hän voitti maailmanmestaruuden. Pietila oli voittamassa alle 18-vuotiaiden maailmanmestaruutta vuonna 2011 sekä World U-17 Hockey Challengen kultaa vuonna 2010.
Muuta

Pietilan isoisä syntyi ja kasvoi Suomessa. Blake Pietilan isoveli Chad sekä serkut Aaron ja Phil Pietila sekä Tyler Heinonen ovat pelanneet myös Michigan Techissa. Blake Pietilan serkkuihin kuuluu myös hänen kanssaan New Jersey Devilsin organisaatiossa pelannut Ben Johnson.
Bob Love

| Bob Love |
| --- | --- |
 Love vuoden 1968 aikoihin.
Henkilötiedot
Koko nimi:  Robert Earl ”Bob” Love
Syntynyt: 8. joulukuuta 1942 Bastrop, Louisiana, Yhdysvallat
Kuollut: 18. marraskuuta 2024 (81 vuotta) Chicago, Illinois, Yhdysvallat
Kansalaisuus:   Yhdysvallat
Koripalloilija
Lempinimi:  Butterbean
Pelipaikka:  Pieni laitahyökkääjä
Pituus:  203 cm
Paino:  97 kg
NBA-varaus:  33. varaus 1965 (Cincinnati Royals)
Pelaajaura
Yliopistojoukkueet
1961–1965:  Southern University
Seurajoukkueet
1965–1966 1966–1968 1968 1968–1976 1976–1977 1977:  Trenton Colonials Cincinnati Royals Milwaukee Bucks Chicago Bulls New York Nets Seattle SuperSonics
Robert Earl ”Bob” Love (8. joulukuuta 1942 Bastrop, Louisiana – 18. marraskuuta 2024 Chicago, Illinois) oli yhdysvaltalainen koripalloilija. Love edusti urallaan viittä NBA-seuraa, pisimpään Chicago Bullsia, joka on jäädyttänyt hänen pelinumeronsa.
Elämä ja ura

Love pelasi yliopistokoripalloa vuosina 1961–1965 Southern Universityn joukkueessa. Cincinnati Royals varasi hänet NBA:han 33. vuorolla vuoden 1965 varaustilaisuudessa. Hän pelasi kauden 1965–1966 piensarjassa ja seuraavilla kahdella kaudella Royalsissa ja Milwaukee Bucksissa. Vuodet 1968–1976 Love pelasi Chicago Bullsissa, jossa hän nousi joukkueen kaikkien aikojen pelaajien joukkoon: hänet valittiin tähdistöotteluun kolmesti peräkkäin vuosina 1971–1973, kakkostähdistöjoukkueeseen vuosina 1971 ja 1972 sekä NBA:n puolustustähdistön kakkosjoukkueeseen kolmesti peräkkäin vuosina 1972–1974. Bullsin jälkeen Love edusti vielä New York Netsiä ja Seattle SuperSonicsia.
Bulls on jäädyttänyt Loven pelinumeron 10. Love kärsi vaikeasta änkytyksestä aina 1990-luvulle saakka. Hän kuoli syöpään 18. marraskuuta 2024.
Aiheesta muualla

Kuvia tai muita tiedostoja aiheesta Bob Love Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat
Blanka Vlašić

| Blanka Vlašić |
| --- | --- |
 Blanka Vlašić vuonna 2008
Henkilötiedot
Syntynyt: 8. marraskuuta 1983 (ikä 41) Split, Kroatian sosialistinen tasavalta, Jugoslavia
Kansalaisuus:   Kroatia
Yleisurheilija
Pituus:  193 cm
Paino:  70 kg
Laji:  korkeushyppy
Valmentaja:  Joško Vlašić Bojan Marinović
Ennätykset:  208 cm (2009)
Aiheesta muualla
www.blanka-vlasic.com
Timanttiliiga
| Mitalit> Maa:   Kroatia.Naisten yleisurheilu. Olympialaiset  | Mitalit> Maa:   Kroatia.Naisten yleisurheilu. Olympialaiset  | Mitalit> Maa:   Kroatia.Naisten yleisurheilu. Olympialaiset  | Maa:   Kroatia> Naisten yleisurheilu. |
| --- | --- | --- | --- |
|  Hopeaa | Peking 2008 | korkeushyppy |  |
|  Pronssia | Rio 2016 | korkeushyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | korkeushyppy |  |
|  Kultaa | Berliini 2009 | korkeushyppy |  |
|  Hopeaa | Daegu 2011 | korkeushyppy |  |
|  Hopeaa | Peking 2015 | korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Valencia 2008 | korkeushyppy |  |
|  Kultaa | Doha 2010 | korkeushyppy |  |
|  Hopeaa | Moskova 2006 | korkeushyppy |  |
|  Pronssia | Budapest 2004 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | korkeushyppy |  |
Blanka Vlašić (s. 8. marraskuuta 1983 Split) on kroatialainen uransa päättänyt korkeushyppääjä. Hän on voittanut kaksi maailmanmestaruutta sekä ulko- että sisäradoilla. Vlašićin viimeiseksi kilpailuksi jäi Rion vuoden 2016 olympialaiset.
Henkilökohtaiset ennätykset

Korkeushyppy: 208 cm (2009)
Korkeushyppy: 206 cm (2010)
Aiheesta muualla

Blanka Vlašićin verkkosivut (Arkistoitu – Internet Archive) (englanniksi)
Kuvia tai muita tiedostoja aiheesta Blanka Vlašić Wikimedia Commonsissa
Naisten korkeushypyn maailmanmestarit
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat 
Henkilöt:  World Athletics  Tilastopaja 🔒 
Vlasicin tunnelmia kilpailun jälkeen Osakassa 2007.
Bob Dadae

| Bob Dadae |
| --- | --- |

Papaua-Uuden-Guinean kenraalikuvernööri
 28. helmikuuta 2017–  
Monarkki:  Elisabet II Charles III
Pääministeri:  Peter O'Neill James Marape
Edeltäjä:  Theo Zurenuoc (vt.)
Henkilötiedot
Syntynyt: 8. maaliskuuta 1961 (ikä 63)
Kansalaisuus:  papuauusiguinealainen
Puoliso:  Hannah Dadae (–2018) Emeline Tufi Folau (2020–)
Lapset:  5
Bob Bofeng Dadae (s. 8. maaliskuuta 1961) on papuauusiguinealainen poliitikko, joka on toiminut maansa kenraalikuvernöörinä vuodesta 2017 alkaen.
Tausta ja yksityiselämä

Koulutukseltaan Dadae on taloushallinnon maisteri, joksi hän valmistui vuonna 1995 Griffithin yliopistosta. Ennen politiikkaan lähtemistä hän työskenteli Papua-Uuden-Guinean evankelis-luterilaisen kirkon tilintarkastajana.
Vuonna 2020 Dadae meni naimisiin tongalaisen Emeline Tufi Folaun. Dadae on ollut aikaisemminkin naimisissa, mutta jäi leskeksi vaimonsa Hannah Dadaen kuoltua lyhyen sairauden vuoksi vuonna 2018. Dadaella on tästä liitosta viisi lasta.
Poliittinen ura

Dadae valittiin ensimmäistä kertaa parlamenttiin vuonna 2002 PNC-puolueen listoilta.
Kenraalikuvernöörinä Dadae aloitti 28. helmikuuta 2017. Hänet valittiin sittemmin toiselle kaudelle, joka alkoi 16. maaliskuuta 2023.
Kunnianosoituksia

Logohun ritarikunnan suurristi (Papua-Uusi-Guinea, 2017)
Pyhän Mikaelin ja Pyhän Yrjön ritarikunnan suurristi (Yhdistynyt kuningaskunta, 2017)
Pyhän Johanneksen ritarikunnan ritari (Yhdistynyt kuningaskunta, 2017)
Bob Bemer

| Robert William Bemer> Henkilötiedot |
| --- | --- |
Syntynyt: 8. helmikuuta 1920 Sault Sainte Marie, Michigan, Yhdysvallat
Kuollut: 22. kesäkuuta 2004 (84 vuotta) Possum Kingdom Lake, Texas, Yhdysvallat
Kansalaisuus:  Yhdysvaltalainen
Koulutus ja ura
Tutkinnot:  Albion College (matematiikankandidaatti 1940)
Tutkimusalue:  tietojenkäsittelytiede
Tunnetut työt:  ASCII, COBOL ja CODASYL
Robert (Bob) William Bemer (8. helmikuuta 1920 Sault Sainte Marie, Michigan, Yhdysvallat – 22. kesäkuuta 2004 Possum Kingdom Lake, Texas, Yhdysvallat) oli  yhdysvaltalainen tietotekniikan kehittäjä. Hän oli ASCII-merkistöjärjestelmän kehittäjä.
Nuoruus

Bemer valmistui Cranbrook Schoolista 1936 ja valmistui matematiikan kandidaatiksi (engl. bachelor of arts) Albion Collegesta vuonna 1940. Hän sai 1941 todistuksen ilmalutekniikasta Curtiss-Wright Technical Institutesta.